Minnes võimu pahupoole juurde tuleb kõigepealt rõhutada, kui vähe on sõltumatust ja tegelikku vabadust suure võimu juures olijal. Ükski inimene ei püsi võimul, kui tal ei ole teatud hulka toetajaskonda, kes tema võimu teostavad. Need toetajad aga loodavad oma lojaalsusest kasu lõigata, pääseda ligemale suurele võimule. Toetajatele on tähtsad ambitsioonid, nad proovivad võimuri kätega kindlustada  oma positsioone ja kätte maksta oma vaenlastele. Nad ootavad oma teenete eest vastuteeneid.